10ปีรายได้ต่อหัวคนไทยเพิ่มเป็น1หมื่น$
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ก.ค. 2553

โฆสิต คาดการณ์ 10 ปี ข้างหน้า  รายได้คนไทย เพิ่มจาก 4,500 เหรียญ เป็น 1 หมื่นเหรียญต่อคนต่อปี จากอานิสงค์ทศวรรษเเห่งเอเซียกระตุ้นคนไทยเลิกทะเลาะกัน
นายโฆสิต ปั้นเปี่ยมรัษฎ์ ประธานกรรมการบริหารธนาคารกรุงเทพ เปิดเผยว่า  เชื่อว่ามีความเป็นไปได้ที่รายได้ประชาชากรไทยจะเพิ่มเป็น 1 หมื่นเหรียญสหรัฐ ต่อคนต่อปี ภายในปี 2562 จากปัจจุบันอยู่ที่ 4,500 ร้อยเหรียญสหรัฐต่อคนต่อปี เพราะมองว่าเศรษฐกิจไทยจะขยายตัวได้อย่างน้อย 4% ต่อปี โดยจะได้รับอานิสงค์ จากโครงสร้างเศรษฐกิจโลกที่ขับเคลื่อนโดยภูมิภาคเอเชีย  ดังจะเห็นได้จากเศรษฐกิจปีนี้ เเม้มีเเรงต้านจากปัญหาในประเทศเเต่ได้เเรงส่งจากจากต่างประเทศ จึงคาดการณ์ว่า จีดีพีจะเติบโต 6%.ในปีนี้
"คนไทยควรจะเลิกตบตี ทะเลาะ ฆ่ากัน ว่าจะเเบ่ง 4,500 ร้อยเหรียญกันอย่างไร เเต่ควรหันไปมองข้างหน้า ว่า จะนำส่วนเพิ่มอีก 5,500 เหรียญ มาเเบ่งเป็นเงินกันอย่างไรมากกว่า เพราะประเทศไทยจะมีโอกาสมากขึ้น ควรปรับตัวเพื่อฉวยโอกาศนี้มากกว่าทะเลาะกัน "นายโฆสิต กล่าว
นายโฆสิต เปิดเผยว่า โจทย์ใหญ่ของภาคเอกชนไทยต้องปรับทักษะเเรงงานให้สูงขึ้น รองรับอัตราค่าเเรงงานที่เเพงขึ้น เเละต้องสร้างอุตสาหกรรมเครื่องจักรกลที่เข้มเเข็ง ในอีก 10 ปีข้างหน้าให้ได้ ไม่เช่นนั้น จะสู้กับไต้หวัน เกาหลีไม่ได้